**OBRAZLOŽENJE PRIJEDLOGA DRUGIH IZMJENA I DOPUNA**

**PRORAČUNA GRADA KARLOVCA ZA 2020. GODINU**

**1. U V O D**

Proračun Grada Karlovca za 2020. godinu kao i Projekcije proračuna za 2021. i 2022. godinu usvojene su na 30. sjednici Gradskog vijeća Grada Karlovca održanoj dana 28. studenog 2019. godine, a objavljen je u Glasniku Grada Karlovca broj 18/2019. godine.

Proračun za 2020. godinu usvojen je u iznosu od 369.292.260 kuna.

Zakonom o proračunu (Narodne novine, broj 87/08, 136/12 i 15/15) utvrđeno je da ako se tijekom proračunske godine, zbog nepredviđenih okolnosti, umanje ili povećaju prihodi i primici, odnosno rashodi i izdaci, proračun se mora uravnotežiti. Nadalje, Zakon propisuje da se uravnoteženje proračuna (ukupni prihodi pokrivaju ukupne rashode) provodi tijekom proračunske godine izmjenama i dopunama proračuna prema postupku za donošenje proračuna.

Prve Izmjene i dopune Proračuna Grada Karlovca donijelo je Gradsko vijeće Grada Karlovca je na tridesetšestoj sjednici održanoj dana 21. svibnja 2020. godine u ukupnom iznosu od 362.492.715 kuna, što je smanjenje za 6.799.545 kuna, odnosno za 1,8% u odnosu na početni Proračun za 2020. godinu.

Na osnovu dosadašnje dinamike ostvarenja prihoda i rashoda, te procjene njihova ostvarenja do kraja 2020. godine, slijedom situacije uzrokovane epidemijom koronavirusa, predlažu se druge Izmjene i dopune Proračuna Grada Karlovca za 2020. godinu.

Drugim Izmjenama i dopunama Proračuna Grada Karlovca predlaže se proračun u iznosu od 375.756.961 kuna što je povećanje za 13.264.246 kuna odnosno za 3,7% u odnosu na planirano prvim izmjenama i dopunama Proračuna Grada Karlovca za 2020.godinu. Projekcije proračuna za 2021. i 2022. godinu prijedlogom drugih Izmjena i dopuna Proračuna Grada Karlovca za 2020. godinu se ne mijenjaju.

U nastavku slijedi obrazloženje općeg dijela proračuna odnosno ukupnih prihoda/primitaka i rashoda/izdataka koji se predlažu drugim Izmjenama i dopunama Proračuna Grada Karlovca za 2020. godinu u odnosu na početni Proračun za 2020. godinu.

Izmjene u posebnom dijelu proračuna odnosno promjene na stavkama rashoda i izdataka po pojedinim razdjelima čiji su nositelji odjeli gradske uprave, detaljno su opisane u obrazloženjima izmjena i dopuna financijskih planova odjela gradske uprave za 2020. godinu, po programima.

U nastavku se daje tablični prikaz promjena prihoda i primitaka, te rashoda i izdataka koji se predlažu drugim Izmjenama i dopunama Proračuna Grada Karlovca za 2020. godinu, prema osnovnoj klasifikaciji.

1. **OPĆI DIO**

**Tablica 1. Struktura drugih Izmjena i dopuna Proračuna Grada Karlovca za 2020. godinu prema osnovnoj klasifikaciji**



**2. PRIHODI I PRIMICI PRORAČUNA**

U narednoj tabeli prikazane su promjene na osnovnim skupinama prihoda i primitaka u odnosu na prethodni plan. Prijedlogom drugih Izmjena i dopuna Proračuna Grada Karlovca za 2020. godinu prihodi i primici povećavaju se za 3,7% u odnosu na početni plan Proračuna.

**Tablica 2. Planirani prihodi i primici Proračuna Grada Karlovca za 2020. godinu i prijedlog povećanja/smanjenja**



**2.1.PRIHODI POSLOVANJA**

**PRIHODI POSLOVANJA** (prihodi od poreza, pomoći iz inozemstva i od subjekata unutar opće države, prihodi od imovine, prihodi od administrativnih pristojbi i po posebnim propisima, prihodi od prodaje proizvoda i robe, te pruženih usluga i od donacija, prihodi od kazni, upravnih mjera i ostali prihodi) predlažu se u iznosu od 331.913.879 kuna ili za 15,4 mil.kuna više u odnosu na planirane prihode Proračuna za 2020. godinu.

* **PRIHODI OD POREZA**

Prihodi od poreza planiraju se u iznosu od 117.940.924 kuna i ovim izmjenama i dopunama su povećani za 10,2 mil. kuna.

Procjena kretanja najvažnijih poreznih prihoda odnosno prihoda od poreza i prireza u narednom razdoblju iznosi 109.960.924 kuna što je za 11,0 mil. kuna više u odnosu na planirano proračunom za 2020.

Struktura prihoda od poreza na dohodak je sljedeća:

* porez i prirez na dohodak kao nenamjenski prihod planiran je u iznosu od 105.760.924 kuna
* dio poreza na dohodak za decentralizirane funkcije osnovnog školstva u iznosu od 2.700.000 kuna
* dio poreza na dohodak za financiranje decentralizirane funkcije vatrogastva u iznosu od 1.500.000 kuna.

U ovoj skupini prihoda planirani su još prihodi od poreza na imovinu (porez na promet nekretnina) koji iznose 6.875.000 kuna dok su prihodi od poreza na robe i usluge planirani u iznosu od 1.105.000 kuna. Prihodi od poreza na imovinu su smanjeni za 1,0 mil.kuna, a odnose se najvećim dijelom na prihode od poreza na promet nekretnina koji su planirani u iznosu od 6.800.000 kuna dok se na porez na kuće za odmor odnosi 75.000 kuna. Prihodi od poreza na robu i usluge su povećani za 235.000 kuna i odnose se na povećane prihode od poreza na potrošnju alkoholnih i bezalkoholnih pića za 250.000 i novi plan iznosi 1.100.000 kuna dok su prihodi od poreza na tvrtku planirani u iznosu manjem za 15.000 kuna i iznose 5.000 kuna.

* **POMOĆI IZ INOZEMSTVA I OD SUBJEKATA UNUTAR OPĆE DRŽAVE**

Ukupan iznos pomoći iz inozemstva i od subjekata unutar općeg proračuna planira se u iznosu od 145.612.947 kuna odnosno povećava se za 6,9 mil. kuna ili za 5,0% u odnosu na prethodni plan.

**Pomoći od međunarodnih organizacija te institucija i tijela EU** planirane su u iznosu od 1.091.725 kuna što je za 26.168 kuna više ili za 2,5% više u odnosu na planirano, a odnose se najvećim dijelom na pomoći iz inozemstva za provedbu projekata energetske učinkovitosti, te refundacije za projekt Interreg Kesten. Svi ovi projekti su završeni, te se samo očekuju sredstva.

**Pomoći proračunu iz drugih proračuna** planirane su u novom iznosu od 18.763.449 kuna, što je povećanje za 4,1 mil.kuna u odnosu na prethodni plan, a promjene se najvećim dijelom odnose na pomoći Ministarstva financija koje se doznačene kao kompenzacijska mjera i planirane u iznosu od 10.494.099 kuna i povećane su za 4.423.302 kuna u odnosu na početni plan. Sredstva doznačena iz državnog proračuna za provedbu predsjedničkih i parlamentarnih izbora su smanjena za 800.868 kuna i novi plan iznosi 2.510.132 kuna. Iz Središnjeg državnog ureda za šport planirano je 400.000 kuna pomoći namijenjenih opremanju atletske staze dok su sredstva Ministarstva kulture za obnovu objekata kulturne baštine povećana za 100.000 kuna i novi plan iznosi 340.000 kuna. Iz Ministarstva regionalnog razvoja i fondova EU za projekt „Pametno odloži“ pristiglo je 29.521 kuna pomoći.

**Pomoći od izvanproračunskih korisnika** smanjene su za 444.752 kuna i novi plan iznosi 8.673.213 kuna, a odnose se na smanjenje pomoći od Hrvatskih voda za 750.000 kuna namijenjenih sanaciji klizišta i novi plan iznosi 700.000 kuna dok su pomoći od Županijske uprave za ceste planirane su u iznosu većem za 250.000 kuna i novi plan iznosi 3.700.000 kuna, sredstva su namijenjena održavanju nerazvrstanih cesta. Za javne radove planirano je 30.000 kuna pomoći od Hrvatskog zavoda za zapošljavanje dok je kapitalna pomoć od Centra za gospodarenje otpadom KODOS d.o.o. planirana u iznosu od 111.913 kuna.

Prihodi proračunskih korisnika po ovoj osnovi planirani su u iznosu od 131.300 kuna.

**Pomoći izravnanja za decentralizirane funkcije** osnovnog školstva i vatrogastva su usklađene s Uredbom Vlade Republike Hrvatske o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2020.godinu (Narodne novine, broj 128/19). Drugim Izmjenama i dopunama proračuna za 2020. godinu pomoći izravnanja su povećane za 400.000 kuna i iznose 14.267.675 kuna pri čemu se na osnovno školstvo odnosi 8.297.270 kuna, a na vatrogastvo 5.970.405 kuna.

**Pomoći proračunskim korisnicima iz proračuna koji im nije nadležan** su povećane za 2.871.545 kuna, a odnose se na pomoći iz državnog i županijskog proračuna proračunskim korisnicima koje su planirane u iznosu od 74.681.613 kuna, a odnose se najvećim dijelom na prihode osnovnih škola Grada namijenjenih financiranju plaća i ostalih rashoda za zaposlene, a koja oni ostvaruju iz državnog proračuna, u nadležni proračun. Sredstva planirana za 2020. godinu za plaće u osnovnim školama iznose 68,3 mil.kuna.

**Pomoći temeljem prijenosa EU sredstava** planirane su u iznosu manjem za 117.737 kuna i novi plan iznosi 28.135.272 kuna, a odnosi se najvećim dijelom na smanjenje sredstava namijenjenih energetskoj obnovi zgrade gradske uprave za što je planirano 1.181.968 kuna ili 256.989 kuna manje u odnosu na plan za 2020.godinu, a na energetsku obnovu Veleučilišta 990.870 kuna ili 115.748 kuna manje u odnosu na planirano. Projekt Pomoćnici u nastavi predložen je u iznosu većem za 151.354 kuna i novi plan iznosi 1.767.991 kuna.

Velik dio EU sredstava odnosi se na završene projekte za koje su prihodi u kašnjenju, pa ćemo ih dobiti ove godine iako smo ih očekivali još prošle godine.

Prihodi proračunskih korisnika po osnovi pomoći temeljem prijenosa EU sredstava iznose 1.895.843 kuna, odnosno povećane su za 123.300 kuna u odnosu na plan za 2020. godinu.

* **PRIHODI OD IMOVINE**

Prihodi od imovine (prihodi od financijske i nefinancijske imovine) planirani su iznosu većem za 408.500 kuna i novi plan iznosi 3.458.798 kuna, a odnose se najvećim dijelom na prihode od spomeničke rente koji su ovim Izmjenama planirani u iznosu većem za 500.000 kuna i novi plan iznosi 513.450 kuna. **Prihodi od nefinancijske imovine (**zakup poljoprivrednog zemljišta, naknade za eksploataciju mineralnih sirovina, spomeničke rente, naknade za zbrinjavanje komunalnog otpada, iznajmljivanja poslovnih i stambenih objekata, te naknade za uporabu javnih površina) su planirani u ukupnom iznosu od 3.003.798 kuna pri čemu se na prihode od zakupa i služnosti na gradskom zemljištu odnosi 800.000 kuna, na naknadu za javne površine 750.000 kuna, na prihode od koncesija 80.000 kuna, na naknadu za zbrinjavanje komunalnog otpada 688.500 kuna i na ostale prihode po ovoj osnovi.

**Prihodi od financijske imovine** planirani su u iznosu od 455.000 kuna, a odnosi se na prihode od dobiti trgovačkih društava u iznosu od 390.000 kuna i na kamate na depozite po viđenju u iznosu od 65.000 kuna.

* **PRIHODI OD ADMINISTRATIVNIH PRISTOJBI I PO POSEBNIM PROPISIMA**

Skupina prihoda od administrativnih pristojbi i po posebnim propisima drugim Izmjenama proračuna planirana je u iznosu manjem za 2,7 mil. kuna i novi plan iznosi 57.148.080 kuna.

**Upravne i administrativne pristojbe** planirane su u iznosu od 820.000 kuna, a odnose se na prihode od državnih biljega u iznosu od 400.000 kuna dok prihodi od gradskih pristojbi iznose 400.000 kuna, a prihodi od boravišnih pristojbi 50.000 kuna.

**Prihodi po posebnim propisima** su planirani u iznosu od 14.823.080 kuna, od čega se najveći dio ovih prihoda odnosi na vlastite prihode proračunskih korisnika (participacija roditelja za vrtiće, članarine, ulaznice i drugi namjenski prihodi proračunskih korisnika) čiji je plan ovim Izmjenama smanjen i iznosi 13,6 mil.kuna. Prihodi Grada Karlovca po ovoj osnovi iznose 1.200.000 kuna, a odnose se na prihod od doprinosa za šume u iznosu od 900.000 kuna i na vodni doprinos u iznosu 50.000 kuna.

Ostale nespomenute prihode čine prihodi po sudskim presudama koji su planirani u iznosu od 150.000 kuna i naknada za zadržavanje nelegalno izgrađenih objekata u prostoru u iznosu od 100.000 kuna.

**Prihodi od komunalnih doprinosa i naknada** su smanjeni za 2,0 mil. kuna i iznose 41.505.000 kuna od čega se na prihode od komunalne naknade odnosi 40,0 mil. kuna, a na komunalni doprinos 1.505.000 kuna.

* **PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA**

Predlaže se povećanje ovih prihoda za 570.080 kuna i novi plan iznosi 7.029.130 kuna, a odnose se vlastite prihode proračunskih korisnika koji su planirani u iznosu od 2.390.610 kuna dok se na prihode Grada odnosi 3.182.800 kuna.

Prihodi od prodaje proizvoda i robe te pruženih usluga povećani su za 489.920 kuna i novi plan iznosi 5.573.410 kuna, pri čemu su prihodi od pruženih usluga (radi se o naknadi Hrvatskih voda Gradu Karlovcu za obavljanje poslova razreza i naplate naknade za uređenje voda) planirani u iznosu od 1.422.800 kuna dok se na prihode od zakupa i iznajmljivanja odnosi 1.760.000 kuna.

Planirani prihodi donacija od pravnih i fizičkih osoba iznose 1.455.720 kuna odnosno povećani su za 80.160 kuna u odnosu na planirane, pri čemu se 400.000 kuna odnosi na donaciju Heinekena za sufinanciranje provedbe projekta KA-kvart dok su donacije trgovačkog društva Frak d.o.o. planirane u iznosu od 700.000 kuna namijenjene izgradnji pristupne prometnice u ulici Miroslava Krleže. Prihodi proračunskih korisnika po osnovi primljenih donacija iznose 305.560 kuna.

* **KAZNE, UPRAVNE MJERE I OSTALI PRIHODI**

Navedena skupina prihoda je ovim izmjenama i dopunama proračuna ostala nepromijenjena i plan iznosi 724.000 kuna, a odnosi se na naplatu prihoda od novčanih kazni (prekršajne kazne komunalnih redara) u iznosu od 300.000 kuna, prihode za naplaćene troškove prisilne naplate u iznosu od 10.000,00 kuna i ostale prihode u iznosu od 414.000 kuna (ostali prihodi ostvareni s osnove posebnih ugovora, prihodi od naplate sudskih troškova i troškova ovrha i slično, povrati u gradski proračun, te razni manji prihodi koji se ne iskazuju zasebno).

**2.2. PRIHODI OD PRODAJE NEFINANCIJSKE IMOVINE**

**Prihodi od prodaje neproizvedene dugotrajne imovine** planirani su u iznosu od 7.688.043 kuna, što je za 4,4 mil. kuna više u odnosu na plan za 2020. godinu, a odnosi se na povećane prihode od prodaje zemljišta u poslovnoj zoni Gornje Mekušje za što je planirano 5.609.043 kuna. Prihodi od prodaje ostalih zemljišta u vlasništvu grada iznose 2.000.000 kuna, a prihodi od prodaje zemljišta u državnom vlasništvu iznose 79.000 kuna.

**Prihodi od prodaje proizvedene dugotrajne imovine** ovim Izmjenama nisu mijenjani i iznose 2.199.700 kuna, a najveći dio se odnosi na prihode od prodaje građevinskih objekata (stanova) koji su planirani u iznosu od 2.168.700 kuna dok prihodi od prodaje postrojenja i opreme iznose 16.000 kuna, a prihodi od prodaje prijevoznih sredstava 15.000 kuna. Prihodi od prodaje stanova na kojim postoji stanarsko pravo uz obročnu otplatu na temelju ugovora iz ranijih godina planirani su u iznosu od 1,3 mil. kuna, prihodi od prodaje gradskih stanova u iznosu od 800.000 kuna dok su prihodi od prodaje poslovnih objekata planirani u iznosu od 50.000 kuna.

**2.3. PRIMICI OD FINANCIJSKE IMOVINE I ZADUŽIVANJA**

Drugim Izmjenama i dopunama Proračuna za 2020. godinu prihodi po osnovi zaduživanja su smanjeni za 6,6 mil.kuna i novi plan iznosi 25.043.599 kuna pri čemu se najveći dio odnosi na kratkoročni zajam dobiven od Ministarstva financija u iznosu od 8,6 mil.kuna. Planirana sredstva po osnovi zaduživanja su namijenjena prvenstveno završnim radovima na energetskoj obnovi zgrade Gradske uprave i Veleučilišta Meštrovićeva te Gradske knjižnice „Ivan Goran Kovačić“ kao i radovima na rekonstrukciji i energetskoj obnovi Dječjeg vrtića Dubovac i financiranju projekta Karlovac II.

**3. RASHODI I IZDACI**

Prijedlogom drugih Izmjena Proračuna za 2020. godinu povećavaju se ukupni rashodi i izdaci Proračuna za 13,3 mil. kuna, što je povećanje za 3,7% planiranih proračunskih rashoda i izdataka za 2020. godinu i novi plan uravnotežen je s prihodima u iznosu 375.756.961 kuna.

U strukturi ukupnih rashoda i izdataka Proračuna predlaže se povećanje rashoda poslovanja za 14,3 mil. kuna, rashodi za nabavu nefinancijske imovine smanjuju se za 1,0 mil. kuna dok su izdaci za financijsku imovinu i otplate zajmova ostali nepromijenjeni u iznosu od 11,7 mil. kuna.

U nastavku se daje prikaz promjena na osnovnim skupinama rashoda i izdataka u odnosu na prethodni plan Proračuna.

**Tablica 3. Planirani rashodi i izdaci Proračuna Grada Karlovca za 2020. godinu i**

**prijedlog povećanja/smanjenja**



**3.1**. **RASHODI POSLOVANJA**

**Rashodi poslovanja** planirani su drugim Izmjenama i dopunama Proračuna Grada Karlovca u 2020. godini u ukupnom iznosu od 274.065.172 kuna što je za 5,5% više u odnosu na Plan za 2020. godinu.

Predloženi rashodi poslovanje planirani su po skupinama rashoda i izdataka kako slijedi:

**Rashodi za zaposlene** (plaće, ostali rashodi za zaposlene, doprinosi koji se odnose ukupno na djelatnike Gradske uprave i proračunske korisnike), planirani su u ukupnom iznosu od 133.340.924 kuna, što je za 3,6 mil. kuna više u odnosu na plan za 2020. godinu. U strukturi ukupnih rashoda i izdataka čine 35,5%. Od toga su planirani rashodi za zaposlene u Gradskoj upravi u iznosu od 19,9 mil.kuna, što je za 165.900 kuna više u odnosu na planirane rashode za 2020. godinu. Plan rashoda za zaposlene u Gradskoj upravi odnosi se na plaće (bruto) u iznosu od 16,3 mil. kuna, ostali rashodi za zaposlene planirani su u iznosu od 1,0 mil. kuna dok su doprinosi na plaću planirani u iznosu od 2.598.010 kuna.

Značajno povećanje rashoda za zaposlene odnosi se na obvezu uključivanje plaća i ostalih rashoda za zaposlene osnovnih škola u proračun sukladno Uputi za planiranje proračuna jedinica lokalne i područne (regionalne) samouprave. Ukupno planirani iznos rashoda za zaposlene osnovnih škola iznosi 65,1 mil.kuna i ovim Izmjenama povećan je za 3,0 mil.kuna u odnosu na Proračun za 2020.godinu.

**Materijalni rashodi** (naknade troškova zaposlenima, rashodi za materijal i energiju, rashodi za usluge i ostali nespomenuti rashodi poslovanja) planirani su u iznosu od 104.993.956 kuna i veći su za 9,0 mil. kuna u odnosu na Plan za 2020. godinu. Materijalne rashode čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa, te ostali rashodi poslovanja koji uključuju naknade za rad predstavničkih i izvršnih tijela i upravnih vijeća, premije osiguranja, reprezentacije, članarine upravne, administrativne i sudske pristojbe i ostali slični rashodi. U ukupnim rashodima i izdacima u Proračunu Grada Karlovca sudjeluju s 27,9%.

Najveći dio materijalnih rashoda odnosi se na rashode za usluge u iznosu od 67.611.812 kuna (zakupnine, usluge tekućeg i investicijskog održavanja objekata, komunalne usluge, održavanje komunalne infrastrukture, usluge promidžbe i informiranja, intelektualne usluge i druge usluge) što je povećanje za 8.684.100 kuna, zatim na rashode za materijal i energiju u iznosu od 22.991.109 kuna (troškovi energije, uredski materijal, sitni inventar i drugi materijalni rashodi) što je povećanje za 1.214.110 kuna, ostali nespomenuti rashodi poslovanja manji su za 564.758 kuna i iznose 7.223.907 kuna, naknade troškova zaposlenima planirane su u iznosu od 6.926.088 kuna i manje su za 297.696 kuna dok su naknade troškova osobama izvan radnog odnosa (doprinosi za volontere, vanjski suradnici) planirane u iznosu manjem za 34.102 kuna i iznose 241.040 kuna.

**Financijski rashodi** (kamate za primljene zajmove i ostali financijski rashodi) planirani su u iznosu od 1.511.875 i ovim izmjenama su smanjeni za 10.000 kuna pri čemu kamate za primljene kredite i zajmove iznose 1.000.000 kuna dok su ostali financijski rashodi planirani u iznosu od 511.875 kuna, a obuhvaćaju rashode za bankarske usluge, usluge platnog prometa i kamate i naknade koje su proizašle iz drugih ugovornih odnosa.

**Subvencije** (subvencije trgovačkim društvima u javnom sektoru i subvencije trgovačkim društvima, obrtnicima i malim i srednjim poduzetnicima i poljoprivrednicima) ovim izmjenama iznose 5.688.438 kuna, u ukupnim rashodima i izdacima sudjeluju s 1,5%, pri čemu su subvencije Hrvatskom radio Karlovcu d.o.o. planirane u iznosu od 400.000 kuna, a subvencije trgovačkim društvima, zadrugama, poljoprivrednicima i obrtnicima izvan javnog sektora u iznosu od 5.288.438 kuna što je za 87.438 kuna više u odnosu na plan za 2020. Subvencija Autotransport d.o.o. planirana je u iznosu od 2.200.000 kuna, potpore poljoprivrednim gospodarstvima planirane su u iznosu od 1.414.438 kuna, a potpore poduzetništvu iznose 1.674.000 kuna.

**Pomoći dane u inozemstvo i unutar opće države** planirane su u iznosu većem za 419.900 kuna i ovim Izmjenama iznose 4.427.830 kuna, a u ukupnim rashodima i izdacima Proračuna Grada Karlovca sudjeluju s 1,2%. Pomoći unutar općeg proračuna iznose 3.747.930 kuna, a odnose se na pomoći trgovačkom društvu Geotermika d.o.o. u iznosu od 790.000 kuna te na kapitalne pomoći Centru za gospodarenje otpadom Karlovačke županije u iznosu od 1.890.159 kuna dok je su kapitalne pomoći Fondu za nabavu spremnika planirane u iznosu od 920.638 kuna pomoći. Pomoći proračunskim korisnicima drugih proračuna iznose 679.900 kuna i povećane su za 29.900 kuna pri čemu se sredstva povećanja odnose na pomoći Domu za starije i nemoćne osobe u Karlovcu.

**Naknade građanima i kućanstvima** planirane su u iznosu od 7.079.326 kuna i povećane su za 321.571 kuna u odnosu na planirane proračunom za 2020.godinu, a najvećim dijelom se odnose na gradski i zakonski socijalni program. Planirani rashodi odnose se na namjene predviđene socijalnim programom Grada za koji je planirano 4.477.200 kuna, za stipendije učenicima i studentima, naknade za podmirenje troškova stanovanja i ogrjeva te toplog obroka građanima u socijalnoj potrebi. Nadalje, kroz ove se naknade sufinanciraju potrebe obitelji i djece i to za prehranu dojenčadi, naknade umirovljenicima, naknade za prehranu djece u osnovnim školama, za sufinanciranje produženog boravka u školama te poklon paketi za novorođenčad i za siromašne obitelji kao i nabava obrazovnog materijala. U ukupnim rashodima i izdacima Proračuna Grada Karlovca sudjeluju s 1,5%.

**Ostali rashodi** (tekuće i kapitalne donacije, kazne, penali i naknade štete i kapitalne pomoći) predlažu se u iznosu od 17.022.823 kuna što je za 848.850 kuna ili 5,2% više u odnosu na plan za 2020. godinu. U ukupnim rashodima i izdacima u Proračuna Grada Karlovca sudjeluju s 4,5%.

Tekuće donacije planirane su u iznosu većem za 694.000 kuna i novi plan iznosi 15.571.131 kuna, a odnose se najvećim dijelom na planirana sredstva za financiranje redovne djelatnosti Karlovačke športske zajednice za što je planirano 7.651.000 kuna, za financiranje javnih potreba u kulturi za što je planirano 860.000 kuna, , financiranje javnih potreba udruga u iznosu od 1.454.000 kuna, financiranje javnih potreba u tehničkoj kulturi u iznosu od 500.000 kuna, tekuće donacije za razvoj turizma u iznosu od 749.000 kuna, za financiranje rada mjesne samouprave 1.868.000 kuna, za redovnu djelatnosti Vatrogasne zajednice 905.000 kuna, za financiranje rada političkih stranaka i nacionalnih manjina u iznosu od 494.000 kuna.

Kapitalne donacije planirane su u iznosu većem za 154.850 kuna i novi plan iznosi 1.214.192 kuna, a povećanje sredstava se odnosi na kapitalne donacije za obnovu objekata kulturne baštine čiji plan poslije izmjena iznosi 484.192 kuna. Za sufinanciranje projekata energetske učinkovitosti za kućanstva u objektima kolektivnog stanovanja planirano je 250.000 kuna dok ulaganja u objekte i opremu dobrovoljnih vatrogasnih društava iznose 450.000 kuna.

Kazne, penali i naknade štete ovim Izmjenama nisu mijenjane i planirane su u iznosu od 237.500 kuna, a odnose se najvećim dijelom na isplate naknada pravnim i fizičkim osobama po pravomoćnim sudskim odlukama.

**3.2. RASHODI ZA NABAVU NEFINANCIJSKE IMOVINE**

Ova skupina rashoda predlaže se u iznosu od 89.939.239 kuna što je za 1,0 mil. kuna manje u odnosu na planirano Proračunom Grada Karlovca za 2020. godinu. U ukupnim rashodima i izdacima sudjeluju s 23,94%.

Od toga su **rashodi za nabavu neproizvedene dugotrajne imovine** planirani u iznosu od 1.311.000 kuna što je za 200.000 kuna više u odnosu na Plan za 2020. godinu, a najvećim dijelom se odnose na rashode za kupnju zemljišta koja je planirana u iznosu od 710.000 kuna dok se na rashode za nematerijalnu imovinu odnosi 601.000 kuna (licence i dr.).

**Rashodi za nabavu proizvedene dugotrajne imovine** su smanjeni za 2,0 mil. kuna i novim Izmjenama iznose 65.967.949 kuna, a smanjenje rashoda se najvećim dijelom odnose na **rashode određene za kupnju i izgradnju građevinskih objekata** u iznosu od 51.567.715 kuna ili 73,35% ukupnih rashoda za nabavu proizvedene dugotrajne imovine pri čemu su najznačajniji rashodi namijenjeni za projekt Karlovac II u iznosu od 29,7 mil. kuna i ovim Izmjenama su smanjeni za 5,3 mil.kuna. Troškovi izgradnje mrtvačnice Tušilović povećani su za 500.000 kuna u odnosu na plan i novi plan iznosi 800.000 kuna, dok se na troškove izgradnje dječjih igrališta odnosi 600.000 kuna što je za 300.000 kuna više u odnosu na Plan za 2020. godinu. Sanacija klizišta planirana je u iznosu od 1.838.750 kuna, za izgradnju pristupne prometnice CGO Babina gora planirano je 3,2 mil. kuna rashoda, a za izgradnju poduzetničke zone Mekušje planirano je 7,5 mil. kuna. Planirani rashodi za izgradnju Dječjeg vrtića Mahično iznose 4,3 mil. kuna dok su rashodi za uređenje i izgradnju prometnica planirani u iznosu od 2,4 mil. kuna.

Ostale rashode u ovoj skupini čine rashodi za nabavu postrojenja i opreme koji su povećani za 1.207.313 kuna i iznose 6.608.171 kuna dok su rashodi za knjige i umjetnička djela povećani za 44.826 kuna i iznose 3.382.978 kuna. Ovu skupinu rashoda čine još i rashodi za nematerijalnu proizvedenu imovinu koji su planirani u iznosu većem za 665.600 kuna i novi plan iznosi 4.384.585 kuna (izrada projektne dokumentacije, ulaganja u računalne programe, prostorni planovi i drugo), a za višegodišnje nasade i osnovno stado planirano je 24.500 kuna (nabava riba).

Skupina rashoda za nabavu plemenitih metala i ostalih pohranjenih vrijednosti planirana je u iznosu od 5.000 kuna.

Rashodi za dodatna ulaganja na nefinancijskoj imovini su povećani za 799.918 kuna i novi plan iznosi 22.655.290 kuna pri čemu se najveći dio odnosi na rashode za dodatna ulaganja na građevinskim objektima u iznosu od 22,4 mil. kuna dok se na rashode za dodatna ulaganja na postrojenjima i opremi odnosi 202.752 kuna (ulaganja kod proračunskog korisnika Gradski muzej Karlovac). Dodatna ulaganja na građevinskim objektima se najvećim dijelom odnose na rekonstrukciju dječjeg vrtića Dubovac koja je planirana u iznosu od 8,6 mil. kuna i na završene projekte energetske obnove javnih zgrada (Veleučilište Meštrovićeva i Gradska uprava) za što je planirano 2,9 mil. kuna. Rashodi za dodatna ulaganja na objektima osnovnih škola iznose 3,4 mil. kuna dok je za održavanje poslovnih prostora i objekata u vlasništvu grada planirano 1,6 mil.kuna, a za izgradnju groblja 1,0 mil.kuna. U ovoj skupini rashoda planiran je i završetak rekonstrukcije atletske staze u iznosu od 2,1 mil. kuna kao i asfaltiranje odnosno pojačano održavanje nerazvrstanih cesta u iznosu od 1,5 mil. kuna.

**3.3. IZDACI ZA FINANCIJSKU IMOVINU I OTPLATE ZAJMOVA**

Drugim Izmjenama i dopunama Proračuna za 2020. godinu ova skupina rashoda nije mijenjana i planirana je u ukupnom iznosu od 11.752.550 kuna. Sredstva se odnose na stjecanje udjela Grada u trgovačkom društvu Gradska toplana za što je planirano 2,5 mil. kuna dok se 9,2 mil.kuna odnosi na otplatu glavnica tri dugoročna kredita Grada i na kratkoročni zajam dobiven od Ministarstva financija. Na otplatu obveza Gradske knjižnice „Ivan Goran Kovačić“ prema Gradu se odnosi 52.553 kuna.

U strukturi ukupnih rashoda ovi izdaci čine 3,1%.

**II. POSEBNI DIO**

U Posebnom dijelu Proračuna Grada Karlovca za 2020. godinu, pa tako i u Prijedlogu drugih Izmjena i dopuna Proračuna za 2020. godinu, rashodi i izdaci se prikazuju po organizacijskoj klasifikaciji, znači po razdjelima, odnosno po upravnim tijelima gradske uprave i njihovim proračunskim korisnicima prema sljedećem tabličnom prikazu:





U nastavku se daje obrazloženje planiranih rashoda drugih Izmjena i dopuna Proračuna Grada Karlovca za 2020. godinu po razdjelima i programima.

**RAZDJEL 001 – URED GRADONAČELNIKA**

Prijedlogom drugih Izmjena i dopuna financijskog plana za 2020. godinu Ured gradonačelnika je planiran u iznosu od 26.089.083 kuna odnosno povećan je za 391.132 kuna u odnosu na planirano proračunom za 2020. godinu.

Plan koje predlaže Ured gradonačelnika prikazan je po programima i aktivnostima u tablici kako slijedi:







**GLAVA URED GRADONAČELNIKA**

**PROGRAM Redovna djelatnost** predloženimdrugim Izmjenama i dopunama Proračuna Grada Karlovca za 2020. godinu povećava se za 265.000 kuna i novi plan iznosi 6.269.000 kuna.

**Aktivnost: Financiranje osnovnih aktivnosti** planirano je povećanje rashoda za 245.000 kuna i novi plan iznosi 5.599.000 kuna, a promjene se odnose na povećanje rashoda za premije osiguranja za 100.000 kuna i novi plan iznosi 250.000 kuna, ostale usluge su povećane za 80.000 kuna i novi plan iznosi 280.000 kuna isto kao i rashodi za usluge oglašavanja koji su planirani u novom iznosu od 730.000 kuna, troškovi energije su smanjeni za 50.000 kuna i novi plan iznosi 670.000 kuna, dok su troškovi uredskog materijala povećani za 50.000 kuna i iznose 450.000 kuna, troškovi reprezentacije (kuhinja) su povećani za 50.000 kuna i iznose 130.000 kuna.

**Tekući projekt: Opremanje upravnih odjela Gradske uprave** planirano je povećanje rashoda za 20.000 kuna i novi plan iznosi 200.000 kuna, sredstva se odnose na kupnju uredske opreme i namještaja koja je predložena u novom iznosu od 100.000 kuna.

**PROGRAM Vatrogasna zajednica grada** planirano je povećanje rashoda za 5.000 kuna i novi plan iznosi 1.355.000 kuna, a povećanje se odnosi na:

**Aktivnost: Financiranje redovne djelatnosti** povećani su rashodi za 50.000 kuna i novi plan iznosi 390.000 kuna, a odnosi se na tekuće donacije Vatrogasnoj zajednici za troškove redovnog poslovanja.

**Tekući projekt: Donacije DVD-ima** planiran je u iznosu od 515.000 kuna što je za 45.000 kuna manje u odnosu na plan za 2020. godinu, a smanjenje se odnosi na tekuće donacije dobrovoljnim vatrogasnim društvima.

**PROGRAM Energetska učinkovitost** jeunutar ovog upravnog odjelaplaniran u iznosu većem za 390.000 kuna ili za 97,50% u odnosu na plan za 2020., a odnosi se na tekuće pomoći trgovačkom društvu Geotermika d.o.o. za troškove redovnog poslovanja u iznosu od 790.000 kuna.

**GLAVA MJESNA SAMOUPRAVA**

**PROGRAM Redovna djelatnost** planirani su rashodi u iznosu od 1.948.000 kuna što je za 40.000 kuna više u odnosu na Plan za 2020.godinu, a povećanje se odnosi na sljedeću aktivnost:

**Aktivnost: Financiranje rada mjesne samouprave** novi plan iznosi 1.868.000 kuna, a odnosi se na troškove financiranja rada mjesnih odbora i gradskih četvrti u sklopu projekta KA- kvart za što je planirano 440.000 kuna.

**GLAVA JAVNA VATROGASNA POSTROJBA**

Drugim Izmjenama i dopunama Plana za 2020. godinu predloženo je povećanje sredstava za financiranje proračunskog korisnika Javne vatrogasne postrojbe Grada Karlovca za 492.000 kuna i novi plan iznosi 11.203.951 kuna. Predložene izmjene se odnose na program Vatrogastvo – iznad standarda koji je financiran iz općih prihoda Grada.

**PROGRAM Vatrogastvo – iznad standarda** planirano je povećanje rashoda za 492.000 kuna i novi plan iznosi 2.753.775 kuna, a promjena se odnosi na sljedeće aktivnosti i projekte:

**Aktivnost: Rashodi za zaposlene iznad standarda** planirani su u iznosu od 2.353.845 kuna što je za 292.000 kuna više u odnosu na Plan za 2020. godinu, a odnose se na povećanje rashoda za plaće u iznosu od 239.150 kuna i novi plan iznosi 1.714.150 kuna, doprinosi na plaću smanjeni su za 89.150 kuna i novi plan iznosi 194.645 kuna dok su ostali rashodi za zaposlene povećani za 142.000 kuna i novi plan iznosi 445.050 kuna. Ovo povećanje ostalih rashoda za zaposlene u iznosu od 142.000 kuna odnosi se na isplatu otpremnine za odlazak u mirovinu operativnog vatrogasca dok se povećanje od 150.000 kuna na plaćama odnosi naplaću za ostvarene prekovremene sate na intervencijama koje su nastale uslijed nevremena koje je u kolovozu zahvatilo Grad Karlovac.

**Aktivnost: Rashodi za redovnu djelatnost – iznad standarda** povećani su planirani rashodi za 50.000 kuna i novi plan iznosi 234.930 kuna, a odnose se najvećim dijelom na rashode za materijal i energiju.

**Tekući projekt: Oprema, uređaji i ostala ulaganja u imovinu JVP** planirano je povećanje rashoda za nabavu boca za izolacijske aparate za 150.000 kuna i novi plan iznosi 155.000 kuna.

**GLAVA GRADSKO VIJEĆE**

**PROGRAM Redovna djelatnost** planirana je u iznosu manjem za 800.868 kuna i novi plan iznosi 3.407.132 kuna, a promjena se odnosi na trošak financiranja parlamentarnih i provedenih predsjedničkih izbora za što je poslije izmjene planirano 2.510.132 kuna.

**RAZDJEL 002 - UPRAVNI ODJEL ZA PRORAČUN I FINANCIJE**

Prijedlogom drugih Izmjena i dopuna financijskog plana Upravnog odjela za proračun i financije za 2020. godinu, ukupno planirana sredstva odjela iznose 36.557.377 kuna što je povećanje za 0,3 mil. kuna u odnosu na planirano proračunom za 2020. godinu.

Financijski plan Upravnog odjela prikazan je po programima i aktivnostima u sljedećoj tablici:



**PROGRAM Upravljanje javnim financijama** drugim Izmjenama i dopunama proračuna za 2020. godinu predloženo je povećanje rashoda za 304.150 kuna i novi plan iznosi 35.498.577 kuna, a odnosi se na sljedeće:

**Aktivnost: Rashodi za zaposlene u Gradskoj upravi** povećani su za 69.000 kuna i novi plan sada iznosi 18.654.500 kuna, a promjene su vezane uz rashode za plaće koji su planirani u novom iznosu od 16,2 mil. kuna dok su doprinosi za zdravstveno osiguranje planirani u iznosu od 2,4 mil.kuna.

**Aktivnost: Materijalni i financijski rashodi** planirani su u iznosu većem za 55.150 kuna i novi plan iznosi 1.419.080 kuna, pri čemu su planirani rashodi za povrat preplaćene spomeničke rente u iznosu od 45.150 kuna.

**Aktivnost: Financiranje usluga naplate** drugim Izmjenama planirani rashodi iznose 2.340.000 kuna što je za 180.000 kuna više u odnosu na prethodno planirano. Promjene se odnose na smanjenje rashoda za naplatu zakupnina za poslovne prostore za što je planirano 100.000 kuna dok su povećani rashodi za naplatu prihoda Poreznoj upravi za što je planirano 1.200.000 kuna.

**RAZDJEL 004 UPRAVNI ODJEL ZA PROSTORNO UREĐENJE,**

**GRADNJU I ZAŠTITU OKOLIŠA**

Prijedlogom drugih Izmjena i dopuna financijskog plana Upravnog odjela za prostorno uređenje, gradnju i zaštitu okoliša za 2020. godinu, ukupno planirana sredstva smanjuju se za 4,1 mil. kuna te sada iznose 58.129.937 kuna. Planirani rashodi i izdaci provode se kroz sljedeće programe:



**PROGRAM Gradnja objekata** planiran je u iznosu od 42.111.689 kuna što je za 3,5 mil. kuna manje u odnosu na Plan za 2020. godinu, a najveći dio se odnosi na sljedeće kapitalne projekte:

**Kapitalni projekt: Karlovac II** planirani su rashodi u iznosu od 29.748.606 kuna što je smanjenje za 5,2 mil. kuna u odnosu na prethodni plan, a sredstva se odnose na uređenje komunalne infrastrukture (oborinska odvodnja, nogostupi, autobusna ugibališta, javna rasvjeta i dr.) po pojedinim naseljima grada Karlovca.

**Kapitalni projekt: Izgradnja mrtvačnice Tušilović** planirano je povećanje rashoda za 500.000 kuna, a novi plan rashoda iznosi 800.000 kuna.

**Kapitalni projekt: Izgradnja dječjih igrališta** planiran je u iznosu većem za 300.000 kuna i novi plan iznosi 600.000 kuna.

**Kapitalni projekt: Sanacija klizišta** planirani rashodi se smanjuju za 50.000 kuna i novi plan iznosi 2.050.000 kuna, a odnosi se na troškove izrade projektne dokumentacije za ishođenje građevinskih dozvola za sanaciju klizišta u naseljima Zadobarje, Suci, Manjerovići i Gornji Sjeničak te za izvođenje radova na sanaciji klizišta u naselju Skakavac. Izrada navedene projektne dokumentacije i izvođenje predmetnih radova sufinancira se od strane Hrvatskih voda.

**Kapitalni projekt: Izgradnja groblja** planirano jepovećanje rashoda za 400.000 kuna se i novi plan iznosi 1.000.000 kuna.

**Kapitalni projekt: Izrada projektne dokumentacije** planiran je u iznosu većem za 270.150 kuna i novi plan iznosi 958.945 kuna, a sredstva se odnose se na sljedeće projekte:

* + Energetska obnova zgrade gradske uprave Trg bana J. Jelačića 7
  + Energetska obnova zgrade Javne vatrogasne postrojbe
  + Trg bana Josipa Jelačića
  + Sanacija klizišta sv. Ana
  + Pješačka staza s javnom rasvjetom u Ulici M. Krleže br. 2 do 6
  + Idejno rješenje nogometnog igrališta na Turnju
  + Projekti u suradnji s Hrvatskim cestama d.o.o.
  + Nogostup i odvodnja u Orlovačkoj ulici
  + Arhitektonski i strojarski projekt fontane na Trgu bedem ljubavi
  + Javna rasvjeta Prilaz Kozjači
  + Javna rasvjeta u Vatrogasnoj cesti
  + Parkiralište Ulice N. Tuškana 2
  + Nogostup u Splitskoj ulici
  + Nogostup u naselju Logorište
  + i dr.

**PROGRAM Zaštita i očuvanje kulturne baštine** planiran je u iznosu većem za 85.000 kuna ili za 170,0% i poslije izmjena iznosi 135.000 kuna, a odnosi se na projekt uklanjanja ruševnih objekata.

**PROGRAM Prostorno uređenje** predlaže se u iznosu manjem za 62.000 kuna i novi plan iznosi 1.133.125 kuna, a odnosi se najvećim dijelom na projekt **Izrada prostorno planske dokumentacije i urbanističkih planova** koji je planiran u iznosu od 1,0 mil.kuna.

**PROGRAM Zaštita okoliša** planiran je u iznosu većem za 118.500 kuna i novi plan iznosi 4.162.211 kuna, a do promjene je došlo na projektu **Sanacija odlagališta Ilovac** koji je smanjen za 11.500 kuna ili za 4,16% u odnosu na plan i novi plan iznosi 265.000 kuna, a odnosi se najvećim dijelom na troškove izrade projektne dokumentacije kao i na rashode za različite komunalne usluge. Dodatnih 130.000 kuna planirano je za uslugu zbrinjavanja opasnog otpada unutar aktivnosti **Usluge za zaštitu okoliša** koja poslije izmjena iznosi 819.000 kuna.

**PROGRAM Energetska učinkovitost** planiran je unutar ovog upravnog odjela u iznosu od 3.175.417 kuna što je za 0,7 mil. kuna manje u odnosu na planirano proračunom za 2020. godinu. Promjene se odnose najvećim dijelom na sredstva namijenjena projektu energetske obnove zgrade gradske uprave koja je planirana u iznosu od 1.951.107 kuna i energetske obnove zgrade Veleučilišta Karlovac koja je planirana u iznosu od 964.310 kuna.

**RAZDJEL 005 UPRAVNI ODJEL ZA KOMUNALNO GOSPODARSTVO**

Prijedlogom drugih Izmjena i dopuna financijskog plana za 2020. godinu ukupno planirana sredstva Upravnog odjela za komunalno gospodarstvo iznose 54.537.229 kuna i povećana su za 7,5 mil.kuna. Planirani rashodi i izdaci provode se kroz sljedeće programe:



**PROGRAM Održavanje komunalne infrastrukture** drugimIzmjenama i dopunama predloženo je povećanje rashoda za 6.505.200 kuna i novi plan iznosi 43.903.215 kuna, a do promjena je najvećim dijelom došlo na sljedećim aktivnostima:

**Aktivnost: Održavanje sustava odvodnje** planirano je povećanje rashoda za 100.000 kuna i novi plan iznosi 2.500.000 kuna, a sredstva se odnose na usluge održavanja javne i oborinske odvodnje koja je planirana u iznosu od 2,3 mil. kuna.

**Aktivnost: Održavanje zelenih površina i groblja** planirani su rashodi u iznosu većem za 365.000 kuna i novi plan iznosi 9.705.000 kuna, a odnosi se na rashode za tekuće i investicijsko održavanje zelenih površina i groblja.

**Aktivnost: Javna rasvjeta -energija i održavanje** predloženo je povećanje rashoda za 1,2 mil.kuna ili za 23,69% od plana za 2020. godinu i novi plan iznosi 6.265.000 kuna, a odnose se najvećim dijelom na trošak energije koja je planirana u iznosu od 4.990.000 kuna dok se na usluge tekućeg i investicijskog održavanja javne rasvjete odnosi 1.275.000 kuna.

**Aktivnost: Uređenje grada povodom božićnih i novogodišnjih blagdana** planirano je povećanje rashoda za 180.000 kuna i novi plan iznosi 480.000 kuna, sredstva se odnose na usluge kićenja grada povodom blagdana.

**Aktivnost: Održavanje nerazvrstanih cesta** planirano je povećanje rashoda za 5,0 mil. kuna ili za 32,55% i novi plan iznosi 20.361.700 kuna, a odnose se na dodatna ulaganja na nerazvrstanim cestama (asfaltiranje) koja su planirana u iznosu od 1,5 mil.kuna dok su usluge tekućeg i investicijskog održavanja nerazvrstanih cesta planirane u iznosu od 16.750.000 kuna, a za troškove postavljanja signalizacije na nerazvrstanim cestama 2,0 mil.kuna.

**Aktivnost: Javni radovi** planirani su rashodi za zaposlene u iznosu od 30.000 kuna. Radi se o trošku plaće dviju osoba koje će biti zaposlene na javnim radovima. Mjera se provodi preko Hrvatskog zavoda za zapošljavanje i to na 6 mjeseci.

**Aktivnost: Redarstvo** planirani su rashodi u iznosu većem za 50.000 kuna i novi plan iznosi 300.000 kuna, a odnose se na rashode za različite usluge budući da su unutar ove aktivnosti objedinjeni rashodi za komunalno, prometno i poljoprivredno redarstvo.

**Aktivnost: Sanacija klizišta niskog rizika** planirano je smanjenje rashoda za 419.800 kuna ili za 53,81% i novi plan iznosi 360.400 kuna, a odnose se na bujična klizišta na lokacijama Tucibati i Bridići.

**PROGRAM Razvoj i sigurnost prometa** planirano je povećanje rashoda za 120.000 kuna i novi plan iznosi 2.480.000 kuna, a odnosi se na sljedeće aktivnosti:

**Aktivnost: Urbana oprema** povećani su rashodi za 120.000 kuna i novi plan iznosi 230.000 kuna pri čemu se 100.000 kuna odnosi na nabavu urbane opreme, a 130.000 kuna na usluge održavanja urbane opreme.

**PROGRAM Zaštita okoliša** unutar ovog upravnog djela planiran je u iznosu manjem za 130.000 kuna i novi plan iznosi 12.500 kuna, a odnosi se na projekt sanacije divljih odlagališta. Sredstva su osigurana za zbrinjavanje opasnog otpada unutar Upravnog odjela za prostorno uređenje, gradnju i zaštitu okoliša.

**PROGRAM Upravljanje objektima u vlasništvu Grada** planiran je u iznosu većem za 950.000 kuna i novi plan iznosi 5.780.550 kuna.

**Aktivnost: Održavanje stanova** planirana je u iznosu od 885.000 kuna što je za 200.000 kuna više u odnosu na prethodno planirano.

**Aktivnost: Održavanje poslovnih prostora i ostalih objekata** povećani su rashodi za 750.000 kuna i novi plan iznosi 2.444.315 kuna, a odnosi se najvećim dijelom na povećanje rashoda za dodatna ulaganja u sportske objekte koji su povećani za 295.000 kuna i novi plan iznosi 839.315 kuna dok su rashodi za održavanje objekata poslovnih prostora i komunalnih objekata povećani za 375.000 kuna i iznose 1.275.000 kuna poslije izmjena, rashodi za dokup energije za poslovne prostore i stanove su planirani u iznosu od 40.000 kuna dok su rashodi za održavanje objekata javne i društvene namjene planirani u iznosu od 170.000 kuna.

**Kapitalni projekt: Dodatna ulaganja na objektima u vlasništvu grada** planirano je smanjenje rashoda za 200.000 kuna i novi plan iznosi 827.923 kuna pri čemu se na dodatna ulaganja na stanovima u vlasništvu grada odnosi 627.923 kuna, a na dodatna ulaganja na poslovnim prostorima 200.000 kuna.

**Kapitalni projekt: Punionice električne energije** planirani su rashodi u iznosu od 93.000 kuna što je za 7.000 kuna manje u odnosu na prethodni plan.

**Tekući projekt: Izrada projektne dokumentacije** planirano je povećanje rashoda za 200.000 kuna i novi plan iznosi 1.530.312 kuna pri čemu se najveći dio odnosi na rashode za prospekciju mostova koji su planirani u iznosu od 475.000 kuna dok su rashodi za troškove projektne dokumentacije planirani u iznosu od 685.312 kuna.

**PROGRAM Upravljanje imovinom** planiran je u iznosu od 2.083.964 kuna što je za 106.000 kuna više u odnosu na plan za 2020. godinu, a odnosi se na projekt Atletske staze pri čemu su rashodi za dodatna ulaganja planirani u iznosu od 2.069.276 kuna, a trošak projektne dokumentacije u iznosu od 14.688 kuna.

**RAZDJEL 006 - UPRAVNI ODJEL ZA IMOVINSKO PRAVNE POSLOVE I UPRAVLJANJE IMOVINOM**

Planirani rashodi Upravnog odjela za imovinsko pravne poslove i upravljanje imovinom iznose 3.953.000 kuna što je za 415.000 kuna više u odnosu na Proračun Grada Karlovca za 2020.godinu. Promjene se odnose na sljedeći program:



**PROGRAM Upravljanje imovinom** ukupna sredstva povećana su za 415.000 kuna ili za 11,73% i novi plan iznosi 3.953.000 kuna, a izmjene se odnose na sljedeće aktivnosti i projekte:

**Aktivnost: Evidencija imovine** planirani su rashodi u iznosu manjem za 125.000 kuna i novi plan iznosi 1.768.000 kuna, a odnose se na smanjenje rashoda za energiju za poslovne prostore i gradske stanove i plan iznosi 300.000 kuna dok su za 40.000 kuna smanjeni rashodi za geodetske usluge i plan iznosi 60.000 kuna.

**Kapitalni projekt: Kupnja nekretnina** planirani su u iznosu većem za 240.000 kuna i novi plan iznosi 770.000 kuna pri čemu su rashodi za kupnju zemljišta povećani za 200.000 kuna i novim planom iznose 710.000 kuna, a povećanje rashoda se odnosi za potrebe proširenja groblja Jamadol i kupnju suvlasničkog dijela nekretnine u Tušiloviću dok su troškovi izgradnje drvene kućice planirani u iznosu od 40.000 kuna.

**Kapitalni projekt: Kupnja gradskih stanova** rashodi su planirani u novom iznosu od 650.000 kuna što je za 200.000 kuna više u odnosu na planirano Proračunom za 2020. godinu.

**Kapitalni projekt: Strategija upravljanja imovinom Grada Karlovca** radi se o novom projektu planiranom u iznosu od 100.000 kuna.

**RAZDJEL 007 - UPRAVNI ODJEL ZA GOSPODARSTVO, POLJOPRIVREDU I TURIZAM**

Drugim Izmjenama i dopunama proračuna za 2020. godinu ukupni rashodi za Upravni odjel za gospodarstvo, poljoprivredu i turizam planirani su u iznosu većem za 2.261.836 kuna i novi plan iznosi 14.557.042 kuna.





**PROGRAM Redovna djelatnost** planirani rashodi su veći za 268.273 kuna ili za 9,64% u odnosu na plan za 2020.godinu i novi plan iznosi 3.050.273 kuna, a odnosi se na sljedeće aktivnosti i projekte:

**Kapitalni projekt: Informatizacija Gradske uprave** povećani su rashodi za 230.000 kuna i novi plan iznosi 1.997.000 kuna, a povećanje rashoda se odnosi na ulaganja u računalne programe čiji novi plan iznosi 486.000 kuna dok su troškovi najma računala i računalne opreme planirani u iznosu od 520.000 kuna.

**Kapitalni projekt: Implementacija SMART City koncepta** planirana je u iznosu od 35.000 kunakoji se odnose na rashode za usluge.

**PROGRAM Razvoj malog i srednjeg poduzetništva** predloženo je povećanje rashoda za 110.000 kuna i novi plan iznosi 1.714.375 kuna, a povećanje rashoda se odnosi na sljedeće aktivnosti:

**Aktivnost: Mjere održivog poslovanja poduzetnika** planirani su rashodi u iznosu većem za 100.000 kuna i novi plan iznosi 1.674.000 kuna, a planirana sredstva su namijenjena potpori poduzetništvu pogođenom pandemijom koronavirusa.

**Aktivnost: Promidžba poduzetništva i obrtništva** planirano je povećanje rashoda za 10.000 kuna i novi plan iznosi 40.375 kuna, povećanje rashoda se odnosi na usluge promidžbe i informiranja.

**PROGRAM Razvoj turizma** planirano je povećanje rashoda za 508.125 kuna ili za 72,59% u odnosu na plan i novi plan iznosi 1.208.125 kuna, a promjena je rezultat sljedeće aktivnosti:

**Tekući projekt: Manifestacije i razna događanja** povećani su rashodi za 449.125 kuna i novi plan iznosi 454.125 kuna, a odnosi se najvećim dijelom na održavanje različitih manifestacija povodom božićnih i novogodišnjih blagdana.

**Tekući projekt: Tekuće donacije u novcu Turističkoj zajednici** planirani su rashodi u iznosu od 659.000 kuna pri čemu se na tekuće donacije namijenjene redovnom poslovanju Turističke zajednice Grada Karlovca odnosi 259.000 kuna, na troškove sufinanciranja projekata i aktivnosti Turističke zajednice Grada 220.000 kuna, a na potpore namijenjene promociji destinacije 165.000 kuna.

**PROGRAM Veterinarsko zdravstvena zaštita** planiran je u iznosu većem za 950.000 kuna ili za 101,60% u odnosu na plan i novi plan iznosi 1.885.000 kuna, a odnosi se na plaćanje usluga skloništa za napuštene životinje.

**PROGRAM Poljoprivreda i ruralni razvoj** drugim Izmjenama i dopunama predloženo je povećanje rashoda za 25.438 kuna i novi plan iznosi 1.665.838 kuna, promjene se odnose na sljedeće aktivnosti:

**Aktivnost: Potpore poljoprivrednim gospodarstvima** smanjeni su rashodi za 12.562 kuna i novi plan iznosi 1.274.438 kuna, a odnosi se na subvenciju poljoprivrednim gospodarstvima za primarnu proizvodnju po zahtjevu .

**Aktivnost: Suradnja s institucijama i udrugama** povećani su rashodi za 38.000 kuna i novi plan iznosi 111.400 kuna, a odnosi se na ostale nespomenute usluge čiji plan poslije povećanja iznosi 68.000 kuna.

**GLAVA 02 AQUATIKA – SLATKOVODNI AKVARIJ KARLOVAC**

Drugim Izmjenama i dopunama Proračuna za 2020. godinu aktivnost proračunskog korisnika planirana je u iznosu većem za 400.000 kuna i novi plan iznosi 5.019.331 kuna. Djelatnost proračunskog korisnika Aquatika – slatkovodni akvarij Karlovac provodi se kroz dva programa kako slijedi:

**PROGRAM Razvoj turizma** planiran je u iznosu većem za 40.000 kuna i ovim izmjenama i dopunama Proračuna za 2020. godinu iznosi 3.008.000 kuna. Unutar ovog programa proračunskim sredstvima financiraju se plaće zaposlenika Aquatike za što je planirano 1.933.000 kuna dok je za materijalne rashode poslovanja ustanove planirano 1.045.000 kuna.

**PROGRAM Aquatika – slatkovodni akvarij Karlovac – vlastita djelatnost** planiran je u iznosu 2.011.331 kuna i povećan je za 310.000 kuna, a odnosi se najveći dijelom na rashode namijenjene opremanju ustanove i materijalne rashode koji se financiraju iz njihovih vlastitih sredstava.

**RAZDJEL 008 – UPRAVNI ODJEL ZA DRUŠTVENE DJELATNOSTI**

Prijedlogom drugih Izmjena i dopuna financijskog plana Upravnog odjela za društvene djelatnosti za 2020. godinu, ukupna planirana sredstva povećavaju se za 6,4 mil. kuna te sada iznose 179.615.509 kuna.

**GLAVA 01 DRUŠTVENE DJELATNOSTI**

Iz tablice u nastavku vidljivo je da su rashodi Glave UO za društvene djelatnosti povećani za 2.083.410 kuna i novi plan iznosi 35.201.954 kuna.





**PROGRAM Gradnja objekata** unutar ovog Upravnog odjela planiran je u iznosu od 14.020.284 kuna što je za 50.160 kuna više u odnosu na Plan za 2020. godinu, a odnosi se na sljedeći projekt:

**Kapitalni projekt: Rekonstrukcija i energetska obnova Dječjeg vrtića Dubovac** predlaže se u iznosu od 9.025.242 kuna što je povećanje za 50.160 kuna u odnosu na Plan za 2020. godinu, a odnosi se na sredstva namijenjena opremanju dječjeg vrtića.

**PROGRAM Zaštita i očuvanje kulturnih dobara** planirano je povećanje rashoda za 859.850 kuna i novi plan iznosi 1.562.642 kuna, a najvećim dijelom se odnosi na kapitalne donacije namijenjene objektima kulturne baštine planiran u iznosu od 464.192 kuna kao i za obnovu mrtvačnice na Židovskom groblju za što je planirano 613.450 kuna.

**PROGRAM Osnovno školstvo – iznad standarda** planiran je u iznosu manjem za 200.000 kuna i novi plan iznosi 323.000 kuna, a odnosi se na projekt nabave obrazovnog materijala za učenike osnovnih škola koji je ovim Izmjenama sveden na nulu jer su sredstva raspoređena po osnovnim školama Grada Karlovca.

**PROGRAM Ostale aktivnosti u obrazovanju** planiran je u iznosu većem za 58.200 kuna i novi plan za 2020. godinu iznosi 536.500 kuna, a rashodi se najvećim dijelom odnose na troškove projekta „Školski obrok za svako dijete“ u iznosu od 40.000 kuna, na sufinanciranje prehrane studenata u iznosu od 50.000 kuna i na projekt Pomoćnici u nastavi 142.500 kuna (sufinanciranje plaće osobe zaposlene na projektu).

**PROGRAM Predškolski odgoj i obrazovanje** planiran je u iznosu većem za 125.000 kuna i novi plan iznosi 350.450 kuna, a odnosi se na troškove sufinanciranja djece u privatnim vrtićima čiji plan je predložen u iznosu od 170.000 kuna.

**PROGRAM Javne potrebe u kulturi** planirana sredstva su povećana za 130.000 kuna i novi plan iznosi 1.268.000 kuna, a odnosi se na sljedeće aktivnosti i projekte:

**Aktivnost: Zajednica organizacija kulturnih amaterskih djelatnosti** planirani su rashodi za troškove redovnog poslovanja zajednice u iznosu od 500.000 kuna što je za 50.000 kuna više u odnosu na plan za 2020. godinu.

**Kapitalni projekt: Održavanje objekta Stari grad Dubovac** povećani su rashodi za 80.000 kuna i novi plan iznosi 335.000 kuna, a odnose se na povećanje rashoda za usluge tekućeg i investicijskog održavanja.

**PROGRAM Socijalna skrb – gradski program** planiran je u iznosu manjem za 42.800 kuna i novi plan iznosi 3.652.200 kuna pri čemu se najveći dio povećanja rashoda odnosi na sljedeće:

**Aktivnost: Pomoći za socijalno ugroženu djecu i mlade** planirana je u iznosu većem za 7.200 kuna i novi plan iznosi 187.700 kuna, a sredstva se odnose na troškove ljetovanja djece za što je planirano 17.200 kuna dok je naknada troškova za smještaj djece u vrtiće planirana u iznosu manjem za 10.000 kuna i novi plan iznosi 35.000 kuna.

**Aktivnost: Pomoći za troškove stanovanja** su povećane za 50.000 kuna i novi plan iznosi 1.234.500 kuna od čega se na nabavu ogrjeva odnosi 420.000 kuna, za sufinanciranje troškova komunalija 361.000 kuna, za sufinanciranje troškova električne energije 322.000 kuna dok se na troškove centralnog grijanja odnosi 131.500 kuna.

**PROGRAM Socijalna skrb – zakonske osnove** planirano je smanjenje rashoda za 241.000 kuna ili za 21,89% i novi plan iznosi 860.000 kuna, a odnosi se na pomoći za podmirenje troškova stanovanja pri čemu se na sufinanciranje troškova komunalija odnosi 610.000 kuna, a na troškove centralnog grijanja 250.000 kuna.

**PROGRAM Zdravstvo i međugeneracijska solidarnost** planiran je u iznosu većem za svega 4.000 kuna i novi plan iznosi 1.339.000 kuna, a sredstva se najvećim dijelom odnose na aktivnost pomoći proračunima i proračunskim korisnicima u zdravstvu za što je planirano 575.000 kuna, a sve vezano za nabavu zaštitne opreme za zdravstvene ustanove neophodne za rad u uvjetima epidemije.

**PROGRAM Javne potrebe u športu** planiran je u iznosu većem za 500.000 kuna i novi plan iznosi 7.847.000 kuna, a povećanje rashoda se odnosi na tekuće donacije Karlovačkoj športskoj zajednici za financiranje njihove redovne djelatnosti, za plaće športskih trenera i za prijenos sredstava športskim klubovima za što je planirano 7.591.000 kuna.

**PROGRAM Javne potrebe u tehničkoj kulturi** planiran je u iznosu većem za 20.000 kuna i novi plan iznosi 500.000 kuna, a odnosi se na troškove redovnog poslovanja Zajednice tehničke kulture.

**PROGRAM Program za mlade** planiran je u iznosu većem za 20.000 kuna i novi plan iznosi 256.500 kuna, a odnosi se najvećim dijelom na provedbu gradskog programa za mlade za što je planirano 236.500 kuna (troškovi namijenjeni financiranju Male scene Hrvatskog doma u iznosu od 50.000 kuna i programi mobilnosti i inicijative mladih 20.000 kuna).

**PROGRAM Upravljanje imovinom** planirano je 800.000 kuna namijenjenih projektu Atletske staze odnosno nabavi opreme, a projekt je sufinanciran sredstvima državnog proračuna.

**GLAVA 02 OSNOVNE ŠKOLE** ukupni planirani rashodi povećavaju se za programe osnovnog školstva za 3,9 mil. kuna i novi plan iznosi 96.621.398 kuna, a do promjene je došlo unutar sljedećih programa:



U programu Osnovno školstvo – zakonski standard planirano je 10.978.870 kuna, a do promjene je došlo unutar aktivnosti i projekata što je vidljivo iz gornje tablice pa je tako za aktivnost Financiranje materijalnih i financijskih rashoda planirano 10.000 kuna manje u odnosu na plan za 2020. godinu i novi plan iznosi 7.272.496 kuna dok su sredstva namijenjena prijevozu učenika planirana u iznosu manjem za 100.000 kuna i novi plan iznosi 1.192.000 kuna. Za kapitalni projekt Nabavu nefinancijske imovine predloženo je povećanje rashoda za 110.000 kuna i novi plan iznosi 1.689.374 kuna.

**PROGRAM Osnovno školstvo – iznad standarda**  planiran je u iznosu većem za 778.767 kuna ili za 79,63% u odnosu na prve Izmjene i dopune Plana za 2020. godinu i predloženim izmjenama iznosi 1.756.721 kuna, a odnosi se na sljedeće:

**Aktivnost: Produženi boravak** predloženo je povećanje rashoda za 128.767 kuna i novi plan iznosi 1.106.147 kuna, a povećanje rashoda za aktivnost produženog boravka planirana je za osnovnu školu Dubovac čiji plan poslije izmjena iznosi 117.000 kuna, za osnovnu školu Braća Seljan čiji plan poslije izmjena iznosi 124.486 kuna i za osnovnu školu Švarča čiji plan iznosi 256.911 kuna.

**Tekući projekt: Nabava obrazovnog materijala za učenike OŠ** planirani su rashodi u iznosu od 650.000 kuna koji su raspoređeni po osnovnim školama.

**PROGRAM Ostale aktivnosti u obrazovanju** predloženo je povećanje rashoda za 128.120 kuna i novi plan iznosi 2.720.156 kuna, a promjena se odnosi na sljedeće:

Za **tekući projekt „Pomoćnici u nastavi“** planirano je 128.120 kuna više u odnosu na Plan za 2020. godinu i novi plan iznosi 2.070.046 kuna, a povećanje sredstava se odnosi na troškove zaposlenih na projektu. Partneri na projektu su 10 škola kojima je Grad osnivač: Osnovna škola Banija, Osnovna škola Braća Seljan Karlovac, Osnovna škola Dragojle Jarnević, Osnovna škola Dubovac, Osnova škola Grabrik, Osnovna škola Rečica, Osnovna škola Skakavac, Osnovna škola Švarča, Osnovna škola Turanj i Centar za odgoj i obrazovanje djece i mladeži Karlovac. Razdoblje provedbe projekta je 48 mjeseci, od 28. kolovoza 2017. te traje do 27. kolovoza 2021. godine. U školskoj godini 2019./2020. zaposleno je 43 pomoćnika u nastavi koji rade s 44 učenika s teškoćama u razvoju.

**Tekući projekt: Prehrana za djecu u riziku od siromaštva-„Školski obrok za svako dijete“**  smanjeni su rashodi za 40.000 kuna i plan iznosi 628.110 kuna, a do promjene je došlo kod osnovne škole Banije čiji plan iznosi 128.000 kuna, a sredstva se odnose na nabavu namirnica. Projekt se provodi u deset osnovnih škola grada Karlovca pri čemu su sredstva osigurana iz Fonda europske pomoći za najpotrebitije (FEAD) i Državnog proračuna RH, a Grad Karlovac osigurava sredstva za zapošljavanje jedne osobe na pola radnog vremena za vođenje projekta.

**PROGRAM Osnovno školstvo – vlastita djelatnost** iz tablice je vidljivo kako je program Vlastite djelatnosti osnovnih škola planiran u iznosu većem za 24.959 kuna i novi plan iznosi 12.825.106 kuna, a najvećim dijelom se odnosi na povećanje rashoda za projekt „Škole za život“ za 40.000 kuna i iznose 3.370.146 kuna. U okviru ovog projekta planirana su sredstva za nabavu opreme i nastavnih pomagala, udžbenika i radnih materijala te za opremanje školskih knjižnica osnovnih škola obveznom lektirom za provođenje programa Ministarstva znanosti i obrazovanja.

**PROGRAM Rashodi za zaposlene u osnovnim školama** planirani su u iznosu većem za 2.987.394 kuna i novi plan iznosi 68.322.145 kuna. Radi se o plaćama zaposlenim u osnovnim školama koje se financiraju iz Ministarstva znanosti i obrazovanja.

**GLAVA 03 USTANOVE KULTURE**

Ukupan plan za redovnu djelatnost ustanova kulture povećava se 860.550 kuna i novi plan iznosi 20.754.139 kuna, a odnose se na sljedeće programe:



**PROGRAM Javne ustanove u kulturi** planiran je u iznosu većem za 550.000 kuna i novi plan iznosi 16.250.108 kuna, a odnosi se na sljedeće promjene:

**Aktivnost: Materijalni i financijski rashodi** povećani su rashodi za 50.000 kuna i novi plan iznosi 3.593.933 kuna, a do povećanja rashoda za usluge došlo je kod proračunskog korisnika Gradsko kazalište „Zorin Dom” i novi plan iznosi 906.00 kuna.

**Kapitalni projekt: Kapitalna ulaganja u ustanove kulture** planirani su rashodi u iznosu od 500.000 kuna koji se odnose na sanaciju ravnog krova kod proračunskog korisnika Gradska knjižnica „Ivan Goran Kovačić“.

**PROGRAM Javne potrebe u kulturi** planirani su rashodi u iznosu većem za 299.250 kuna i novi plan iznosi 339.250 kuna, a promjene se odnose na sljedeće:

**Aktivnost: Arheološka istraživanja** planirana je u iznosu od 199.250 kuna i najveći dio se odnosi na rashode za usluge koje su planirane u iznosu od 179.750 kuna.

**Tekući projekt: Manifestacija „Zvjezdano ljeto“** planirani su rashodi u iznosu većem za 100.000 kuna u odnosu na Plan za 2020. godinu i novi plan iznosi 140.000 kuna, a odnosi se na rashode proračunskog korisnika Gradsko kazalište „Zorin Dom“.

**PROGRAM Ustanove u kulturi – vlastita djelatnost** plan se povećava za 11.300 kuna i novi plan iznosi 4.164.781 kuna pri čemu su rashodi za dodatna ulaganja u objekte kulture povećani za 20.000 kuna, a planirana sredstva se odnose na ulaganja kod proračunskog korisnika Gradska knjižnica „Ivan Goran Kovačić“. Programska djelatnost ustanova kulture je smanjena za 74.000 kuna i novi plan iznosi 2.173.876 kuna dok su troškovi redovne djelatnosti ustanova u kulturi planirani u iznosu manjem za 16.000 kuna i novi plan iznosi 1.125.117 kuna. Drugim Izmjenama i dopunama Plana za 2020. godinu planiran je novi projekt ERASMUS+ u iznosu od 81.300 kuna kod proračunskog korisnika Gradska knjižnica pri čemu se najveći dio odnosi na naknade troškova zaposlenima za što je planirano 62.800 kuna, na rashode za usluge 17.500 kuna, a na rashode za materijal i energiju 1.000 kuna.

**GLAVA 04 USTANOVE PREDŠKOLSKOG ODGOJA I OBRAZOVANJA**

Ukupno planirani izdaci za programe ustanova predškolskog odgoja i obrazovanja su smanjeni za 418.680 kuna i iznose 27.038.018 kuna, a odnose se na sljedeće programe:



**PROGRAM Predškolski odgoj i obrazovanje**  ovim Izmjenama i dopunama nije mijenjan i ostaje planiran u iznosu od 18.976.005 kuna.

**PROGRAM Predškolski odgoj – vlastita djelatnost** planiran je u iznosu manjem za 418.680 kuna i novi plan iznosi 8.062.013 kuna, a odnosi se najvećim dijelom na rashode za redovno poslovanje ustanova predškolskog odgoja koji su financirani vlastitim sredstvima.

**RAZDJEL 009 UPRAVNI ODJEL ZA RAZVOJ GRADA I EU FONDOVE**

Rashodi Upravnog odjela za razvoj grada i EU fondove iznose 2.317.784 kuna, a odnose se na sljedeće aktivnosti i projekte:



**PROGRAM Integrirana teritorijalna ulaganja** planiran je u iznosu od 1.049.275 kuna. **INTEGRIRANA TERITORIJALNA ULAGANJA**predstavljaju mehanizam koji se po prvi puta koristi u Europskoj uniji u razdoblju 2014.-2020. godine, a koji omogućuje integriranje sredstava iz različitih europskih fondova i operativnih programa te ulaganje tih sredstava u aktivnosti kojima će se ojačati uloga gradova kao pokretača gospodarskog razvoja. ITU – Integrirana teritorijalna ulaganja je mehanizam Europske unije koji ima za cilj jačanje uloge gradova kao pokretača gospodarskog razvoja iz tri različita fonda: Europski fond za regionalni razvoj, Kohezijski fond i Europski socijalni fond i to za specifične ciljeve: razvoj poduzetništva, toplinarstva, kulturne baštine, brownfield lokacija (bivša vojna i industrijska područja), povećanje putnika u javnom prijevozu te integracija socijalno osjetljivih skupina, borba protiv siromaštva, te modernizacija strukovnog obrazovanja. U proračunu Grada Karlovca planirana sredstva od 849.275 kuna se odnose na rashode za zaposlene na projektu te na troškove nematerijalne proizvedene imovine.

Unutar programa ITU planiran je kapitalni projekt Strategija razvoja Grada od 2021. do 2030. godine u iznosu od 200.000 kuna.

Viši stručni suradnik za planiranje

i praćenje proračuna Pročelnica UO za proračun i financije

Mirela Presečan, dipl.oec. Lidija Malović, dipl.oec.